Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A közoktatásról szóló 1993. évi LXXIX. törvény (a továbbiakban: közoktatásról szóló törvény) 94. §-a (1) bekezdésének b) pontjában foglalt felhatalmazás alapján —
Paragraph Index: 858

(4) Az írásbeli felvételi vizsgákat az iskolák 2001. február 7-én 14 órai kezdettel szervezik. Azok részére, akik ezen a vizsgán nem tudnak részt venni, február 14-én, 14 órakor szervezhető pótló írásbeli felvételi vizsga. Az írásbeli vizsgára a vizsgáztató gimnáziumban lehet közvetlenül jelentkezni 2000. december 15-ig. Az írásbeli felvételi vizsgákat az OKÉV által kidolgoztatott tételek felhasználásával kell szervezni. A dolgozatokat az OKÉV által megküldött javítókulcsok alapján kell kijavítani. Az írásbeli vizsgák eredményeiről a felvevő iskola február 19-éig tájékoztatja a vizsgázókat. A jelentkező kérelmére és költségére az iskola másolatot készít a dolgozatról, és azt a bélyegzőjével, valamint az igazgató vagy az általa kijelölt személy aláírásával hitelesítve átadja a jelentkezőnek. Egyebekben az írásbeli vizsga lebonyolítására — beleértve a jogorvoslati rendet is — az érettségi vizsgaszabályzatról szóló 100/1997. (VI. 13.) Korm. rendeletben foglaltakat kell alkalmazni.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes